Die Arabiese Lente - eintlik n bitter winter...
Baie van die hoofstroom-media bevraagteken, ietwat meer as ’n jaar nadat dit plaasgevind het, die feit dat so baie mense só verkeerd kon wees ten opsigte van die Arabiese Lente. Nuusverslae oor die radio en TV asook artikels in koerante en tydskrifte, het dit wêreldwyd uitbasuin dat daar ’n bloeiende demokrasie, pluralisme, vryheid en verdraagsaamheid in die Midde-Ooste – ’n nuwe demokratiese era – in aanbreek was!
Omdat radikale Islamiete die vorige gematigde regerings vervang, is die aanvanklike entoesiasme oor die demokrasie aan die afneem. ’n Nimmereindigende stroom hardnekkige realiteitsberigte is besig om die entoesiasties-aangekondigde illusies te skud.
Tunisië is voorheen erken as een van die verdraagsaamste van alle Moslem-lande in die Midde-Ooste. Egipte het onlangs baie grafiese beelde van die onthoofding van ’n jong Tunisiese Christen-bekeerling, terwyl Islamitiese militante gedeeltes uit die Koran opgesê en Islamitiese slagspreuke geskree het, die wêreld ingestuur. Die gewilde steun vir die moord op Arabiere wat hulle tot die Christendom bekeer, voorspel niks goeds nie. Motorbomme, sluipmoorde en groepaanvalle op Koptiese kerke in Egipte, moorde en bombardering van kerke in Irak, motorbomme in Noord-Nigerië en aanvalle op Sondag-byeenkomste is ’n onomstootlike uitdaging aan die grootmonde en die redaksionele figure wat sederdien so opgewonde oor verlede jaar se betogings, opstande en menseslagtings dwarsoor die Midde-Ooste was.